b'\n_START_ARTICLE_\nKotim\xc3\xa4en koulu\n_START_PARAGRAPH_\nKotim\xc3\xa4en koulu on vuonna 2005 toimintansa aloittanut, kahdessa kiinteist\xc3\xb6ss\xc3\xa4 toimiva peruskoulu Kaarinassa. Siin\xc3\xa4 opiskelee noin 680 oppilasta.\n_START_SECTION_\nOrganisaatio\n_START_PARAGRAPH_\nVanhemman kiinteist\xc3\xb6n, Ristikallion koulun peruskorjaus saatiin valmiiksi 2006. Nyky\xc3\xa4\xc3\xa4n Kotim\xc3\xa4en kiinteist\xc3\xb6ss\xc3\xa4 opiskelevat 3.-9. -luokkalaiset, ja Ristikalliossa 1.-2. -luokkalaiset. Ristikalliossa toimii my\xc3\xb6s esikoulu. Ristikallion koulun opetusk\xc3\xa4yt\xc3\xb6ss\xc3\xa4 olevat rakennukset ovat puinen Pitsihuvila ja uudempi Kivikoulu. Ennen Kotim\xc3\xa4en koulun valmistumista pieness\xc3\xa4 puisessa Oivalassa opiskeli yksi luokka. _NEWLINE_Koulun rehtorina toimii Katariina Kavantola, ja entinen Ristikallion koulun rehtori, Pasi L\xc3\xa4pinen, on Kotim\xc3\xa4en koulun apulaisrehtori.\n_START_SECTION_\nHaahkapatsaat\n_START_PARAGRAPH_\nSyksyll\xc3\xa4 2009 Kotim\xc3\xa4en koulun pihalle ilmestyiv\xc3\xa4t Reima Nurmikon patsaat, jotka esitt\xc3\xa4v\xc3\xa4t haahkoja. Yksi haahkoista poikkeaa muista raidallisella ulkon\xc3\xa4\xc3\xb6ll\xc3\xa4\xc3\xa4n. Se kuvaa erilaisuuden hyv\xc3\xa4ksymist\xc3\xa4.'